**Paziņojums par nomas tiesību izsoli nekustamā īpašuma Turaidas ielā 2A, Siguldā, Siguldas novadā (Tūrisma informācijas centrs), ēkas ar kadastra apzīmējumu Nr. 8015 001 0601 003, telpu Nr. 9**

**2023.gada 7.jūnijā plkst.11.30,** Siguldas novada pašvaldības Siguldas pagasta Kultūras nama Deputātu zālē, kas atrodas Zinātnes ielā 7B, Siguldā, Siguldas novadā, notiks nekustamā īpašuma – Turaidas ielā 2a, Siguldā, Siguldas novadā (Tūrisma informācijas centrs), ēkas ar kadastra apzīmējumu Nr. 8015 001 0601 003, telpas Nr.9 – nomas tiesību mutiskā izsole ar augšupejošu soli. Sākotnējā nomas maksa mēnesī 180 EUR (viens simts astoņdesmit *euro*) un PVN 21%. Viens izsoles solis tiek noteikts 30,00 EUR (trīsdesmit *euro*) un PVN.

Dalībnieku pieteikumi jāiesniedz laikā no **2023.gada 24.maija līdz 2023.gada 4.jūnijam** elektroniski, aizpildot pieteikumu pakalpojumu portālā e.sigulda.lv, pa pastu nosūtot uz adresi Siguldas novada pašvaldība, Pils iela 16, Sigulda, LV-2150 vai iesniedzot personīgi Siguldas novada pašvaldības Pakalpojumu centrā, Raiņa ielā 3, Sigulda, Siguldas novads darba laikā. Uzziņas pa tālruni 66918398 (par izsoli), 29442596 (par nomas platībām Dace Smildziņa, P/A “Siguldas Attīstības aģentūra” direktora vietniece saimnieciskajos jautājumos).

Pirms piedāvājuma iesniegšanas jāiemaksā **dalības maksa** **10 EUR** (desmit *euro*) apmērā, t.sk. PVN 21% ieskaitot to Pašvaldības bankas kontā LV15UNLA0027800130404, kas atvērts AS „SEB banka”, kods UNLALV2X, ar atzīmi “Par dalību nekustamā īpašuma Turaidas ielā 2A, Siguldā, Siguldas novadā, telpas Nr.9 nomas tiesību izsolē,” un **nodrošinājums 30 EUR** (trīsdesmit *euro*) apmērā, ieskaitot to Siguldas novada pašvaldības kontā LV35UNLA0050021519671, kas atvērts AS “SEB banka”, kods UNLALV2X ar atzīmi “Nodrošinājums par nekustamā īpašuma Turaidas ielā 2A, Siguldā, Siguldas novadā, telpas Nr. 9 nomas tiesību izsolē”.

**Informācija par nomas objektu:**

Adrese –Turaidas iela 2A, Sigulda, Siguldas novads, LV-2150

Kadastra apzīmējums Nr. 8015 001 0601 003

Nomas objekta veids – karsto un auksto dzērienu, kā arī uzkodu automātu izvietošanai

Lietošanas mērķis – neapdzīvojama telpa

Telpas platība – 4,1 m2

Nomas termiņš – 1 (viens) gads ar tiesībām pagarināt nomas līgumu līdz 3 (trīs) gadiem

Telpas nav nododamas apakšnomā.

Nekustamā īpašuma apskate notiek iepriekš nosūtot pieteikumu uz e-pastu: dace.smildzina@sigulda.lv.